CELEX: 32013D0475
Language: da
Date: 2013-09-23 00:00:00
Title: 2013/475/EU: Rådets afgørelse af 23. september 2013 om den holdning, der skal indtages på vegne af Den Europæiske Union i Det Bilaterale Tilsynsudvalg i henhold til aftalen mellem Amerikas Forenede Stater og Det Europæiske Fællesskab om regelsamarbejde inden for civil luftfartssikkerhed vedrørende beslutning nr. 0004 om ændring af bilag 1 til aftalen

28.9.2013   
            
            
               DA
            
            
               Den Europæiske Unions Tidende
            
            
               L 257/2
            
         RÅDETS AFGØRELSE
   af 23. september 2013
   om den holdning, der skal indtages på vegne af Den Europæiske Union i Det Bilaterale Tilsynsudvalg i henhold til aftalen mellem Amerikas Forenede Stater og Det Europæiske Fællesskab om regelsamarbejde inden for civil luftfartssikkerhed vedrørende beslutning nr. 0004 om ændring af bilag 1 til aftalen
   (2013/475/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Rådets afgørelse 2011/719/EU af 7. marts 2011 om indgåelse af aftalen mellem Amerikas Forenede Stater og Det Europæiske Fællesskab om regelsamarbejde inden for civil luftfartssikkerhed (1) trådte i kraft den 1. maj 2011.
            
         
               (2)
            
            
               Ifølge artikel 3, litra C, nr. 2), i aftalen mellem Amerikas Forenede Stater og Det Europæiske Fællesskab om regelsamarbejde inden for civil luftfartssikkerhed (2) (»aftalen«) kan Det Bilaterale Tilsynsudvalg, som nedsættes ved aftalens artikel 3, litra A, ændre aftalens bilag, jf. dennes artikel 19, litra B.
            
         
               (3)
            
            
               Det er hensigtsmæssigt at fastlægge den holdning, der i overensstemmelse med artikel 4, stk. 4, i afgørelse 2011/719/EU skal indtages på Unionens vegne i Det Bilaterale Tilsynsudvalg, for så vidt angår Det Bilaterale Tilsynsudvalgs beslutning nr. 0004 om ændring af bilag 1 til aftalen —
            
         VEDTAGET DENNE AFGØRELSE:
   Artikel 1
   Den holdning, som på Unionens vegne skal indtages i Det Bilaterale Tilsynsudvalg, jf. artikel 3, litra A, i aftalen mellem Amerikas Forenede Stater og Det Europæiske Fællesskab om regelsamarbejde inden for civil luftfartssikkerhed, for så vidt angår vedtagelse af en beslutning om ændring af bilag 1 til aftalen, baseres på det udkast til Det Bilaterale Tilsynsudvalgs beslutning nr. 0004, der er knyttet til nærværende afgørelse.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 23. september 2013.
      
         
            På Rådets vegne
         
         V. JUKNA
         
            Formand
         
      
   
   
      (1)  EUT L 291 af 9.11.2011, s. 1.
   
      (2)  EUT L 291 af 9.11.2011, s. 3.
   
      UDKAST
      DET BILATERALE TILSYNSUDVALG
      For aftalen mellem Amerikas Forenede Stater og Det Europæiske Fællesskab, om regelsamarbejde inden for civil luftfartssikkerhed
      beslutningsdokument
      beslutning nr. 0004
      I overensstemmelse med artikel 19, litra B, i aftalen mellem Amerikas Forenede Stater og Det Europæiske Fællesskab om regelsamarbejde inden for civil luftfartssikkerhed (i det følgende benævnt »aftalen«), hvori det fastlægges, at beslutninger om ændring af bilagene til aftalen kan træffes af Det Bilaterale Tilsynsudvalg, der er nedsat i henhold til artikel 3 i aftalen, bestemmer Det Bilaterale Tilsynsudvalg følgende:
      
                  1.
               
               
                  Bilag 1 til aftalen ændres ved at tilføje et nyt afsnit 3.2.11 med følgende ordlyd:
                  
                              »3.2.11
                           
                           
                              
                                          a)
                                       
                                       
                                          Pr. 1. januar 2014 må de årlige gebyrer, som en teknisk repræsentant pålægger en ansøger eller en reguleret enhed for en validering, som denne tekniske repræsentant udfører i henhold til afsnit 3.2.4 med henblik på godkendelse af
                                          
                                                      i)
                                                   
                                                   
                                                      konstruktionen af luftfartøjer, luftfartøjsmotorer, propeller eller apparatur
                                                   
                                                
                                                      ii)
                                                   
                                                   
                                                      et supplerende typecertifikat
                                                   
                                                
                                                      iii)
                                                   
                                                   
                                                      visse større ændringer i en typekonstruktion, som fastlagt i de tekniske gennemførelsesprocedurer
                                                   
                                                
                                                      iv)
                                                   
                                                   
                                                      ændringer mht. støj og emissioner
                                                   
                                                ikke overstige 95 % af de gebyrer, som den tekniske repræsentant ville have pålagt ansøgeren eller den regulerede enhed samme kalenderår ved udstedelse af en tilsvarende godkendelse af en konstruktion, et supplerende typecertifikat, en større ændring eller ændringer mht. støj og emissioner i forbindelse med en certificeringsproces.
                                       
                                    
                                          b)
                                       
                                       
                                          De årlige gebyrer, som en teknisk repræsentant pålægger en ansøger eller en reguleret enhed for en validering, som denne tekniske repræsentant udfører i henhold til afsnit 3.2.4, skal afspejle de effektivitetsgevinster, der opnås ved at anvende en valideringsproces i stedet for en certificeringsproces. Sådanne effektivitetsgevinster og dermed forbundne gebyrnedsættelser skal underbygges af relevante data. Derfor skal Det Bilaterale Tilsynsudvalg regelmæssigt revidere procentsatsen i litra a) ovenfor og tilpasse den, såfremt det er nødvendigt.«
                                       
                                    
                        
            
                  2.
               
               
                  Den regelmæssige revision, der er omhandlet i det nye afsnit 3.2.11, litra b), skal foretages på anmodning af en af parterne, dog højst hvert andet år. I overensstemmelse med afsnit 2.2.1 i bilag 1 til aftalen bistås Det Bilaterale Tilsynsudvalg af Tilsynsudvalget for Certificering ved sådanne revisioner og i udarbejdelsen af eventuelt nødvendige beslutninger. Revisionen og beslutningen skal baseres på oplysninger, som de tekniske repræsentanter stiller til rådighed.
               
            Ændringen træder i kraft på datoen for den sidste undertegnelse nedenfor.
      For Det Bilaterale Tilsynsudvalg:
      
                  FEDERAL AVIATION ADMINISTRATION
               
               
                  EUROPA-KOMMISSIONEN
               
            
                  DEPARTMENT OF TRANSPORTATION
               
               
                  DEN EUROPÆISKE UNION
               
            
                  AMERIKAS FORENEDE STATER
               
               
                   
               
            
                  
                              VED
                           
                           
                              :
                           
                           
                              _
                           
                        
               
                  
                              VED
                           
                           
                              :
                           
                           
                              _
                           
                        
            
                  
                              TITEL
                           
                           
                              :
                           
                           
                              Associate Administrator for Aviation:Safety
                           
                        
               
                  
                              TITEL
                           
                           
                              :
                           
                           
                              Direktør for luftfart og international transport, Generaldirektoratet for Mobilitet og Transport
                           
                        
            
                  DATO:
               
               
                  DATO:
               
            
                  
                              STED
                           
                           
                              :
                           
                           
                              Washington, DC
                           
                        
               
                  
                              STED
                           
                           
                              :
                           
                           
                              Bruxelles, Belgien